CELEX: C2004/300/83
Language: lv
Date: 2004-12-04 00:00:00
Title: lieta T-324/04: Prasība pret Eiropas Kopienu Komisiju, ko F iesniedza 2004. gada 6. augustā

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/42
            
         Prasība pret Eiropas Kopienu Komisiju, ko F iesniedza 2004. gada 6. augustā
   (lieta T-324/04)
   (2004/C 300/83)
   tiesvedības valoda - franču
   Eiropas Kopienu Pirmās instances tiesā 2004. gada 6. augustā izskatīšanai ir iesniegta prasība pret Eiropas Kopienu Komisiju, ko cēla F, ar dzīvesvietu Rhode St Genèse (Beļģija), kuru pārstāv Eric Boigelot, avocat.
   Prasītāja prasījumi Pirmās instances tiesai ir šādi:
   
               —
            
            
               atcelt PMO2 (Atsevišķo prasījumu pārvaldīšanas un maksājumu birojs – Samaksa, komandējumi, eksperti) 2004. gada 8. janvāra lēmumu, ar ko paredz kārtību, kādā veicama summu, ko prasītājs nepamatoti saņēmis, pirmā piedziņa;
            
         
               —
            
            
               atcelt PMO2 (Atsevišķo prasījumu pārvaldīšanas un maksājumu birojs – Atsevišķo finansiālo prasījumu pārvaldīšana) 2003. gada 18. novembra lēmumu, ar ko atceļ prasītājam agrāk izmaksāto ekspatriācijas pabalstu;
            
         
               —
            
            
               atcelt PMO2 2004. gada 9. februāra lēmumu, ar ko paredz kārtību, kādā piedzenama summa, ko prasītājs nepamatoti saņēmis;
            
         
               —
            
            
               atcelt AIPN (iecēlējinstitūcija) 2004. gada 2. jūlija lēmumu, kas prasītājam paziņots 2004. gada 7. jūlijā, un kurā ar atbilde uz prasītāja celto sūdzību;
            
         
               —
            
            
               atcelt visus sekojošos un/vai tos aktus, kas attiecas uz šiem lēmumiem, kuri tiks pieņemti pēc prasības celšanas;
            
         
               —
            
            
               piespriest atmaksāt visas summas, kas ir tikušas un/vai tiks atvilktas no prasītāja darba algas, sākot no 2004. gada februāra, kā arī procentus ar likmi 5,25 %, sākot no sūdzības iesniegšanas dienas;
            
         
               —
            
            
               piešķirt prasītājam kompensāciju par morālo kaitējumu, kas ex aequo un bono noteikta 3000 eiro apmērā, kā zaudējumus un procentus, paredzot pieaugumu tiesvedības laikā;
            
         
               —
            
            
               jebkurā gadījumā piespriest atbildētājam atlīdzināt izdevumus, tai skaitā izdevumus par jurista konsultāciju prasības iesniegšanai.
            
         Pamati un galvenie argumenti
   Prasītājs darbu Komisijā uzsāka 1987. gada 16. septembrī. Sākotnēji pildījis savas funkcijas Luksemburgā, kopš 1989. gada 1. aprīļa prasītājs strādāja Briselē. Prasītājs saņēma ekspatriācijas pabalstu gan Luksemburgā, gan Briselē.
   Ar apstrīdētajiem lēmumiem Komisija pēc prasītāja pārcelšanas uz Briseli ar atpakaļejošu spēku atcēla šo pabalstu, ņemot vērā to, ka prasītājs atbilstošajā laikposmā no 1982. gada 16. marta līdz 1987. gada 15. martam dzīvoja un strādāja Briselē. Tāpat Komisija noteica kārtību, kādā atmaksājama summa, ko prasītājs nepamatoti saņēmis.
   Savas prasības atbalstam prasītājs izvirza Civildienesta noteikumu 69. un 85. panta, VII pielikuma 4. panta pārkāpumus, kā arī labas pārvaldības, tiesiskās paļāvības un vienlīdzīgas attieksmes principu pārkāpumus. Prasītājs norāda arī uz gādības pienākuma pārkāpumu un nozīmīgām kļūdām vērtējumā. Šajā sakarā prasītājs vispirms norāda, ka attiecīgajā laikposmā viņš strādāja metalurģijas uzņēmumu ārvalsts profesionālās organizācijas labā. Prasītājs uzskata, ka šī organizācija ir uzskatāma par starptautisku un tādējādi prasītāja tur nostrādātais laikposms nav ņemams vērā. Tāpat prasītājs norāda, ka jebkurā gadījumā attiecīgajā laikposmā viņš lielākoties pastāvīgi neuzturējās Briselē, un viņa ekonomiskās darbības tajā laikā bija koncentrētas ārvalstīs.